kardosdrur/scandi-wiki huggingface dataset:
Traditionelt kinesisk

Traditionelt kinesisk er den ene af de to standardtegnsæt til at skrive kinesisk med. Det andet tegnsæt er forenklet kinesisk. På kinesisk hedder traditionelt kinesisk: 繁體字/繁体字/fántǐzì (skrevet med henholdsvis traditionelt og forenklet kinesisk og pinyin). Forenklet kinesisk blev indført i Kina i 1950'erne og bruges i officielle publikationer i Singapore og Malaysia mens de traditionelle kinesiske tegn stadig bruges i Hong Kong og Taiwan. Forskellen mellem traditionelle og forenklede tegn er at man med nogle tegn har forenklet dem ved at fjerne nogle streger fx er 會 blevet forenklet til 会 og 愛 er forenklet til 爱. For de fleste tegn er der ikke forskel på traditionelt og forenklet. De fleste kineserere, der kun har lært at læse kinesisk skrevet med forenklede tegn kan uden besvær læse kinesisk skrevet med de traditionelle tegn. De traditionelle tegn er sværere at skrive i hånden end de forenklede men anses af nogle for at være mere dekorative.

Både traditionelle og de forenklede kinesiske tegn kan være sammensat af simplere tegn fx er 好 en sammensætning af 女 og 子. Et sammensat tegn består ofte af en del der siger noget om betydningen (radikalen) og en del der siger noget om udtalen. Kinesiske tegn har en form, der gør det muligt at skrive dem alle indenfor et kvadrat. Da hvert tegn cirka svarer til en stavelse og da man ikke skriver mellemrum mellem ord er kinesisk meget kompakt.

Ifølge Kangxis ordbog over kinesisk tegn og deres betydning, så er der 47035 tegn. Dette antal er dog ikke det højeste man kan finde, men de er alle i den samme ordbog og er den nyeste ordbog hvor "alle" tegn er taget med. Da sprog udvikler sig ændrer antallet af tegn sig også. 

Kinesisk sprog
Skriftsystemer

cs:Čínské znaky#Tradiční a zjednodušené znaky
Jonny Greenwood

Jonathan "Jonny" Richard Guy Greenwood (født 5. november 1971 i Oxford, England) er musiker og medlem af bandet Radiohead, sammen med sin storebror Colin Greenwood. Greenwood er leadguitarist i Radiohead, men udover guitar spiller han bratsch, orgel, klaver, xylofon, klokkespil, Ondes Martenot, banjo og harmonika. Han var den sidste der blev optaget i bandet, hvis line-up har været det samme siden bandets begyndelse.

Jonny Greenwood har desuden som soloprojekt udgivet albummet Bodysong (2003), der også udgør soundtracket til dokumentarfilmen Bodysong fra 2003, ligesom han har skrevet soundtracket til den Oscar-vindende film There Will Be Blood fra 2007, for hvilken han blev nomineret til en BAFTA Award for bedste musik.

Eksterne henvisninger 

 
 

Guitarister fra Storbritannien
Radiohead
Ed O'Brien

Edward "Ed" John O'Brien (født 15. april 1968 i Oxford, England) er en musiker og medlem af bandet Radiohead, hvor han spiller guitar og til tider synger backup vokal.
Hans primære funktion er, især live, at generere effekter både med guitar og pedaler. F.eks. laver han introen til Ok Computer-nummeret Lucky på strengene over guitarens gribebræt, og skaber sammen med Jonny Greenwood den lydcollage af effekter, der figurerer på Everything In Its' Right Place (Kid A). Han supplerer desuden Phil Selway og Jonny Greenwood på trommer i There There fra Hail to the Thief.
Ed O'Brien har også bidraget til sangskrivningen i Radiohead; blandt andet har han skrevet riffet til The Bends-afslutningsnummeret Street Spirit (Fade Out) og åbningsakkorderne til Go To Sleep, samt komponeret b-siderne Lull, Meeting In The Aisle og Big Boots. Kid A-sangen Treefingers er bygget udelukkende på guitarbrudstykker spillet af O'Brien, som Thom Yorke har samplet, så den har han på en lidt uoverlagt måde også skrevet.

Referencer

Eksterne henvisninger 

 

Musikere fra England
Guitarister fra Storbritannien
Radiohead
Phil Selway

Philip "Phil" James Selway (født 23. maj 1967 i Abingdon, Berkshire, England) er musiker og medlem af bandet Radiohead, hvor han spiller trommer.

Eksterne henvisninger 

 

Musikere fra Storbritannien
Trommeslagere fra Storbritannien
Radiohead
Colin Greenwood

Colin Greenwood (født 26. juni 1969 i Oxford, England) er en musiker og medlem af bandet Radiohead, hvor han spiller bas.

Eksterne henvisninger 

 

Musikere fra Storbritannien
Bassister fra Storbritannien
Radiohead
Ole Kock Hansen

Ole Kock Hansen (født 19. april 1945 i Osager) er dansk pianist, komponist, arrangør og orkesterleder. 

Han studerede hos Finn Savery og på konservatoriet i København. Han spillede freelance fra 1965, blandt andet med barndomsvennen Niels-Henning Ørsted Pedersen, med hvem han bevarede et livslangt venskab og musikalsk partnerskab. I 1967 blev han medlem af Radiojazzgruppen og i 1968 af Danmarks Radios Big Band, som han var knyttet til indtil 1996, enten som dets pianist eller chefdirigent.

Han har spillet freelance med hele den danske jazzelite, blandt andet gruppen Iron Office, Thad Jones, Ben Webster, Etta Cameron og Per Goldschmidt.

Efter 1996 har han også arbejdet som producer og freelance-arrangør og har fortsat samarbejdet med Niels-Henning Ørsted Pedersen og Etta Cameron og kunnet høres med fx Repertory Quartet og Thomas Fryland. I 1993 arrangerede han for Tommy Flanagan ved Jazzparprojektet, og han har endvidere medvirket på en lang række indspilninger med børnemusik og med dansk musik, vis identificerbare nationale træk det er lykkedes ham også at bringe ind i sit jazzspil, ikke mindt mindst i samarbejdet med Niels-Henning Ørsted Pedersen.

Med sin brede musikalske berøringsflade og sin langvarige ledelse af Danmarks Radios Big Band i talrige og meget forskellige projekter har han placeret sig som en af de mest betydende kunstnere i den moderne danske jazz. Han var årets Jazzmusiker i 1975 og modtager af Ben Webster Prisen i 1986.

Ole Kock Hansen underviste desuden i klaver fx på MGK på Ishøj Musikskole. Han leder i dag sit eget big band "A Very Big Band", der har et bredt stilistisk repertoire og som jævnligt giver koncerter rundt omkring med gæstesolister som Cæcilie Norby, Miriam Mandipira, Bobo Moreno og Jesper Thilo.

Kilder 

 http://www.jazz.aau.dk/digitalAssets/12/12037_cue_sheet_ole_kock_hansen.pdf

Eksterne henvisninger 
 

 

Jazzmusikere fra Danmark
Modtagere af Ben Webster Prisen
TED

TED eller Ted kan have flere betydninger: 

 Thisted Lufthavn har IATA-lufthavnskoden TED.
 TED – akronym for en non-profit organisation, der har til formål at dele gode idéer frit.
 Transferred electron device – (Gunn-diode)
 Ted - komediefilm fra 2012 med Mark Wahlberg

Se også 
 Ted (uden majuskler) kan være en forkortet form af Theodor, Edwin eller Edward.
Halakha

Halachah eller halakha (afhængig af transskriptionen fra ) er den rabbinsk-jødiske lovgivning.

I jødedommen er det naturligvis Guds ord, der er det vigtigste. Gud gav ifølge jødedommen Moses (og dermed det jødiske folk) Torah på Sinai bjerg. I Torah, der består af De Fem Mosebøger, findes en række love, der regnes for guddommelige. Det er imidlertid ikke altid lige let at forstå disse love. Når der fx står, at man skal komme "hviledagen i hu", hvad medfører dette så? Det er her, at rabbinerne kommer ind i billedet. Disse fortolker Guds love, og gennem århundrederne er der blevet udarbejdet adskillige værker, der udgør dele af halachah.

Halachah beskriver love i den religiøse jødes liv fra fødsel til begravelse.

Halachisk litteratur 
Der findes en omfattende litteratur om jødisk religiøs lov, der rækker tilbage til bibelsk tid. Central er naturligvis Torahen, de Fem Mosebøger, der er den jødiske "grundlov", hvorpå al senere jødisk lov er baseret. Ved siden af Torahen er der en mundtlig tradition, der traditionelt menes at gå tilbage til overrækkelsen af Torah på Sinaibjerget. Denne tradition fungerer som en fortolkning af den Skrevne Lov, altså de Fem Mosebøger.

Den mundtlige tradition blev videregivet hver generation ved mundtlig udenadslære, indtil det andet århundrede efter Kristus, hvor man begyndte at nedskrive traditionerne. Det blev dog først i begyndelsen af det tredje århundrede, at en endelig autoritativ samling blev skrevet. Denne samling kendes som Mishnah, hvis navn er dannet af roden "shin-mem-heh" (ש-נ-ה), der betyder "at gentage", hvilket relaterer til den almindelige måde at lære den mundtlige tradition, gennem gentagelser indtil man kunne dem udenad. Roden er forbundet til det arabiske "sunnah", der har en lignende betydning.

Senere blev traditioner, der ikke blev indbefattet i Mishnah, indsamlet i værket Tosefta, der er aramæisk for "tilføjelsen", som virkede som en art uddybning af de mundtlige traditioner i Mishnah. De følgende generationer tilføjede derefter kommentarer til Mishnah, hvor de relaterede til Tosefta, samt kommentarer til kommentarerne og endeligt myte-stof, hvilket tilsammen kaldtes Gemara, aramæisk for "at lære". Disse to, Mishnah og Gemara, danner tilsammen Talmud. Der er dog to talmuder, den palæstinensiske (kaldet Talmud Yerushalmi på hebraisk efter Jerusalem) og den babylonske talmud (kaldet Talmud Bavli på hebraisk efter Babylon). Af disse to følges Talmud Bavli, da den er den mest omfattende og gennemarbejdede af de to.

Talmud danner grund for al senere jødisk religiøs lov. Der er dog senere lov-samlinger, som også har afgørende betydning, men de er hver især baseret på fortolkninger af Torah og Talmud, såsom Maimonides' Mishné Tora og Josef Karos Shulchan Arukh.

Se også 
 Sharia

Eksterne henvisninger 
 En generel introduktion til jødiske lovtekster

Jødedom
Hebraiske ord og vendinger
Ashkenazisk jødedom

Ashkenazisk jødedom er den østeuropæiske jødedom, opkaldt efter "Ashkenaz", det hebraiske ord for "Tyskland", og oprindelig er de efterkommere af jøder, der bosatte sig i Rhindalen i 800-tallet. Efterhånden udvandrede en del af dem til Østeuropa og Rusland. De fleste nulevende jøder er ashkenaziske, og de fleste bosat i USA eller Israel.

Religionsudøvelse 

Efterhånden som jødedommen udvikledes gennem århundrederne, opstod der ganske forskellige traditioner. Man taler særligt om to grupper af traditionssæt: De ashkenaziske jøder, som især var koncentreret i Østeuropa, og de sefardiske jøder på den iberiske halvø. På grund af vedvarende forfølgelser har jøder været tvunget til at flytte meget, og der findes således masser af lande hvor jøder praktiserer traditioner der ellers ikke er forventelige ud fra det geografiske område de opholder sig i.

Den relativt lille gruppe danske jøder har hovedsagelig bestået af ashkenaziske jøder, selv om der dog også har været en del sefardiske gennem tiderne.

Eksempler på forskelle mellem ashkenaziske og sefardiske jøder:

- Sprog: Ashkenaziske jøder har traditionelt talt det tyskbaserede jiddisch, mens sefardiske jøder har talt det spanskbaserede ladino. Hebraisk var ikke et levende sprog, men var frem til slutningen af 1800-tallet et rent liturgisk sprog.

- Udtale: Hebraisk kan udtales forskelligt (her skal det dog bemærkes at det er den sefardiske udtale der har vundet som det talte sprog i staten Israel, og rigtig mange ashkenaziske jøder vælger derfor den sefardiske udtale).

- Gravsten: Mens ashkenaziske jøder lader gravsten stå oprejst ved grave, lægger sefardiske jøder deres gravsten vandret ned, så den dækker graven.

- Gudstjenesten: Der er forskel på den jødiske gudstjeneste, afhængig af om det er en sefardisk eller ashkenazisk gudstjenesteritus man følger. Der er forskel på rækkefølgen af de forskellige tekster, der læses, og eventuelt tilføjelse eller bortfald af nogle mindre væsentlige salmer. Det er dog ikke sådan at en sefardisk jøde ikke kan deltage i en azhkenazisk gudstjeneste, eller omvendt.

Kendte ashkenaziske jøder 
 Albert Einstein
 Sigmund Freud
 Karl Marx – anså sig selv for ikke-religiøs
 Franz Kafka
 Gustav Mahler – forlod jødedommen i 1893
 Hannah Arendt
 Golda Meir
 Heinrich Heine – forlod jødedommen i 1830'erne
 Anne Frank
 Woody Allen
 Philip Roth
 Steven Spielberg
 Lise Meitner
 Leonard Bernstein

Henvisninger 

Jødedom
Folkeslag i Rusland
Lockout

Lockout vil sige, at arbejdsgiver udelukker de ansatte i en virksomhed eller inden for et overenskomstområde fra at lønarbejde. Det kan ses som arbejdsgivernes form for strejke. Ved en lockout udelukkes de ansatte, indtil de finder en løsning på den opståede konflikt.

Ordet stammer fra engelsk og betyder at låse ude – og dermed at arbejdstagerne forhindres i at arbejde.

Både strejker og lockouts var mere udbredte under industrialiseringen, men er især efter 2. verdenskrig blevet mindre almindelige; selvom varslerne om dem ikke er så ualmindelige i forbindelse med overenskomstforhandlinger.

I Danmark begyndte arbejdskampen, der ledte til Septemberforliget af 1899, med arbejdsgivernes lockout af arbejderne. Septemberforliget har efterfølgende været det fundament, som andre hovedaftaler er blevet udarbejdet efter.

Kilde 
 Lockout fra Den Store Danske
 Københavns Universitet: September Forliget 1899

Se også 
 Lærerlockouten 2013

Noter 

Arbejdskonflikter
Appelsinkanon

En appelsinkanon eller kartoffelkanon er et hjemmelavet skydevåben, der som regel er bygget af plasticrør og benytter en eksplosiv gas eller trykluft som drivmiddel. Som navnet siger, er appelsiner eller kartofler de foretrukne projektiler.

I Danmark kræves det tilladelse fra Politiet at fremstille, eje samt opbevare en appelsinkanon eller kartoffelkanon. Tilladelsen gives kun i særlige tilfælde.

Referencer 

Legetøj
Transducere
Fremdrift
Destilleret vand

Destilleret vand er vand der er raffineret ved destillation (kogning → fordampning → fortætning), og derfor indeholder det ikke kalk, salte eller andre urenheder. Ideelt er destilleret vand rent H2O (se vand), omend der findes forskellige grader af renhed. F.eks er WFI-vand (Water For Injektion) så rent at man kan bruge det til indsprøjtninger uden frygt for bakterier, svampe og andre urenheder.

Destilleret vand er nødvendigt til uforseglede bilbatterier, strygejern, særlige planter og kontaktlinser. I industrien foretrækker man at arbejde med destilleret vand, da almindeligt vands indhold af særligt kalk og ioner (der gør vandet strømførende) kan være problematisk. Men destilleret vand er kostbart at fremstille og almindeligt vand er lettilgængeligt i den vestlige verden.

Et alternativ til destilleret vand er demineraliseret vand der fremstilles ved ionbytning eller filtrering. Demineraliseret vand er billigere at fremstille end destilleret vand, men er ikke nødvendigvis sterilt. Typisk anvender man demineraliseret vand i industrien, hvis vandet skal være rent og sterilitet er ligegyldigt. I hospitalsvæsenet har man brug for destilleret vand af høj kvalitet.

Laver man en måling over partikler i vandet, vil en måling på postevand typisk vise 700 PPM (Parts Per Million), deminiraliseret vand viser typisk omkring 70 PPM og destilleret vand 0-2 PPM.

Vand
Destillation
Drikkevand
Drikkevand på væskebeholder
Thomas Chr. Birch Kadziola

Thomas Chr. Birch Kadziola (født 1962) er en dansk billedhugger.
Kadziola arbejder fortrinsvis traditionelt i bl.a. granit, jern og træ. Han har dog også lavet flere konceptuelle værker.
Thomas Kadziola debuterede i 1989 på Kunstnernes Efterårsudstilling. Han er medlem af kunstnersammenslutningen "Stokrosebanden" og fotogruppen Brothers in corduroy. Har nu flere udsmykninger i det offentlige rum f.eks. Borup Skulpturpark, Nykøbing Falster Kommune, Nakskov Kommune, Vordingborg Statsseminariumsamt Dronninglund Kunstcenter.

I år 2010 påbegyndte han sammen med komponisten Gunner Møller Pedersen værket Dodekalitten, der skal opføres på Lolland ved Kragenæs. Det kommer til at bestå af tolv store stenskulpturer, der hver er 7-8 meter høje, og kommer til at tage flere år at færdiggøre.

Eksterne henvisninger 
 Thomas Kadziolas hjemmeside
 Dodekalittens hjemmeside

Billedhuggere fra Danmark
Personer fra Lolland
Forenklet kinesisk

Forenklet kinesisk (简体中文 eller 简体字) stammer fra traditionel kinesisk, der er de to standardtegnsæt i Kina.

Kina simplificerede det traditionelle tegnsæt, så især fattigere mennesker, der ikke havde råd til skole kunne læse og skrive. 
Forenklet kinesisk er nu det mest brugte tegnsæt i hele Kina, mens traditionel kinesisk bruges i blandt andet Hong Kong og Taiwan.

Se også
Kinesisk skrift
Mandarin (sprog)

Kinesisk sprog
Skriftsystemer
Tibetan National Football Association

Tibetan National Football Association (TNFA, Tibet) er en fodboldorganisation oprettet i år 2000 med henblik på at organisere fodboldturneringer og varetage det eksil-tibetanske fodboldlandsholds interesser. TNFA har deres hovedsæde i Dharamsala, Indien.

Fodboldorganisationer
Razor

Clarence "Razor" Callahan er en fiktiv person i spillet Need For Speed: Most Wanted.
Han er nummer 1 på den såkaldte "blacklist". Man møder ham for første gang i starten af spillet, hvor det ikke kan undgås at tabe sin bil til ham.

Biografi 
Navn: Clarence "Razor" Callahan
Bil: BMW M3 GTR
Styrke: Alting
Lokalitet: Rockport

Spilfigurer
Aarhus Tekniske Bibliotek

Århus Tekniske Bibliotek  (ATB) var et offentligt bibliotek der servicerede alle med behov for teknisk informationssøgning. Biblioteket lå centralt beliggende i Aarhus, på Ingeniørhøjskolen. Bygningen som selve biblioteket var placeret i blev indviet i 1903. Den store gule tilbygning blev indviet i 1941 og huser i dag VUC.

Bibliotekets brugere var hovedsageligt studerende og undervisere. Dog blev også en lang række private virksomheder fra hele Danmark og private lånere, herunder tidligere studerende, betjent.

Biblioteket er nu fusioneret ind i AU Library.

Litteratur 
Fode, Henrik (2003). Fag og folk – Aarhus tekniske Skole gennem 175 år. Aarhus. Århus Byhistoriske Fond.

Eksterne henvisninger 
 Århus Tekniske Bibliotek

Tekniske Bibliotek
Jean-Claude Brialy

Jean-Claude Brialy (30. marts 1933 – 30. maj 2007) var en fransk skuespiller, der spillede med i et utal af film fra midten af 1950'erne og stort set til sin død.

Jean-Claude Brialy var søn af en officer og født i Algeriet. I starten af 1950'erne gik han på teaterskole i Strasbourg, og han befandt sig i Paris, da en række unge rebelske filmfolk gik i gang med at nytænke fransk film. Hans første film var Jean Renoirs Elena et les hommes (1956), hvor han dog ikke kom på rollelisten. Det blev dog snart anderledes, og han var meget brugt af Nouvelle Vague-instruktører som Claude Chabrol, Louis Malle, Eric Rohmer, Jean-Luc Godard og François Truffaut.

Brialy prøvede i 1970'erne også kræfter med at skrive manuskripter og instruere film, dog uden den helt store succes. I samme årti cementerede han sin plads som en af de mest kendte skuespillere med en række karakterroller. Senere måtte han påtage sig en del roller i folkekomedier, men det blev fortsat til et par markante roller, blandt andet i Dronning Margot fra 1994.

Gennem en årrække var Brialy ved siden af sine mange filmindspilninger teaterchef i Paris.

Filmografi 
Udvalgte film med Brialy på rollelisten (når den er kendt, er dansk titel brugt med original titel i parentes):
 Kreutzer-sonaten (La Sonate à Kreutzer) (kortfilm, 1956, instr. Eric Rohmer)
 Charlotte et Véronique, ou Tous les garçons s'appellent Patrick (1958, instr. Jean-Luc Godard)
 Smukke Serge (Le beau Serge) (1958, instr. Claude Chabrol)
 Paris nous appartient (1958, instr. Jacques Rivette)
 Fætrene (Les cousins) (1959, instr. Claude Chabrol)
 Ung flugt (Les quatre cents coups) (1959, instr. François Truffaut)
 En kvinde er en kvinde (Une femme est une femme) (1961, instr. Jean-Luc Godard)
 Cleo fra 5 til 7 (Cléo de 5 à 7) (1962, instr. Agnès Varda)
 Slottet i Sverige (Château en Suède) (1963, instr. Roger Vadim)
 Kærlighedskarrusellen (La ronde) (1964, inst. Roger Vadim)
 Bruden var i sort (La mariée était en noir) (1968, instr. François Truffaut)
 Claires knæ (Le genou de Claire) (1970, instr. Eric Rohmer)
 Frihedens spøgelse (Le fantôme de la liberté) (1974, instr. Luis Buñuel)
 Le Juge et l'Assassin (1975, instr. Bertrand Tavernier)
 Den nye verden (La nuit de Varennes) (1982, instr. Ettore Scola)
 Dronning Margot (La Reine Margot) (1993, instr. Patrice Chéreau)
 Les Acteurs (1999, instr. Bertrand Blier)

Som instruktør og manuskriptforfatter stod han bag filmene:
 Églantine (1971)
 Les volets clos (1972)
 L'oiseau rare (1973)
 Un amour de pluie (1974)
 Un bon petit diable (1983)

Eksterne henvisninger 

 
 Jesper Tangs portræt: Den nye bølges spilopmager. (Ca. 1/3 inde i) DR P1s Europaklip 16. juni 2007.

Skuespillere fra Frankrig
Cesar for bedste mandlige birolle
Krønike

En krønike (afledt af det græske chronos, "tid") er en historisk fremstilling, hvor begivenhederne skildres kronologisk (deraf navnet) og episk. Genren var især populær i middelalderen. Krøniken er i modsætning til de tørrere annaler malende og livlige beskrivelser, dog ret ukritiske og ofte upålidelige; men i lighed med annalerne fortælles de efter angivelse af det år eller den konges regeringstid, hvor de fandt sted.

Den ældste danske krønike er Roskildekrøniken fra omkring 1140, bygget på Adam af Bremens beretninger. Denne krønike viser kirkens synsvinkel. En national synsvinkel findes i Lejrekrøniken fra ca 1170. Her genkendes navne fra Beowulf og Widsith, som Halfdan, Helge og Rolf Krake. Fortællingerne lokaliseres nu til Lejre, og dermed fik Danmark begyndelsen til en sagnhistorie, som igen danner udgangspunkt for både Sven Aggesens virksomhed og for Saxo Grammaticus' Gesta Danorum. Disse skrev dog begge på latin.

Noter

Se også 
 Angelsaksiske krønike

 
Litteratur
Agar

Agar er en geleagtig substans, der hovedsageligt bliver brugt som fortykningsmiddel og som dyrkningsmedie i mikrobiologisk arbejde. Ordet agar kommer fra det malaysiske ord agar-agar (betydende gele). Det er også kendt som kanten eller agal-agal (ceylonsk agar). 

Andre anvendelsesmetoder for agar er:

 Afføringsmiddel
 Vegetarisk gelatine-erstatning
 Fortykningsmiddel til supper
 I gelerand
 Is
 japanske desserter såsom anmitsu
 Klaringsmiddel i brygning
 Stivelse i tekstiler.

Agar er naturligt forekommende og udvindes af cellevæggene af nogle arter af rødalger eller tang. Kemisk er agar en polymer, ugrenet polysaccharid, som består af underenheder af sukkerarten galaktose. Agar polysaccharider fungerer som primær strukturel støtte for algernes cellevægge.

Agar i mikrobiologi 
Ernæringsrig agar er brugt i hele verdenen som medie til dyrkning af bakterier og svampe. Selvom mindre end 1% af alle eksisterende bakterier kan dyrkes succesfuldt, kan grundformularen af agar bruges til at dyrke de fleste mikroorganismer der har kendte egenskaber.

Der forefindes flere forskellige ernæringsrige agarer, idet mikroorganismer kan være kræsne. Som eksempel kan nævnes blodagar, der generelt er kombineret med hesteblod, svineblod eller fåreblod og som benyttes til at indikere tilstædeværelsen af mikroorganismer såsom E. coli O157. Bakterien fordøjer blodet og efterlader klare pletter på agarpladen. Såkaldt chokoladeagar indeholder blod med opløste ved opvarmning (lyserede) røde blodlegemer, hvilket ændrer sammensætningen af tilgængelige næringsstoffer.

Agar kan gøres selektiv således at den kan give grobund for mikroorganismer med specielle egneskaber, f.eks. salttolerante, gram-positive eller gram-negative mikroorganismer. 

Et eksempel på sådanne selektive agarer er MacConkey agar, som klassificerer gram-negative mikroorganismer, og desuden definerer om organismen er laktosefermenterende.

Til biokemiske analyser som immunelektroforese anvendes agarose, en oprenset form for agar.

Agar i madlavning 
Agar sælges typisk som pakkede baner af vasket og tørret tang eller i pulverform. Rå agar er hvidt og halvgennemsigtigt. For at lave gelé, koges agaren i vand i en koncentration af ca. 0,7-1% (7 g. agar til 1 L. vand vil give en koncentration på 0,7%).

I det indiske køkken er agar kendt som Kina Græs og bliver brugt til at lave desserter.

Referencer

Eksterne henvisninger 

 General agar information
 Adzuki Bean Agar-Agar Recipe 

Kulhydrater
Mikrobiologi
Spiselige fortykningsmidler